ಸಿದ್ದರಾಮಯ್ಯ ವಿರುದ್ಧ ಹಿಂದುಳಿದ ಅಸ್ತ್ರ ಬಿಟ್ಟ ಡಿಕೆಎಸ್.. ಅಹಿಂದ ನಾಯಕನ ಪ್ಲಾನ್ ಉಲ್ಟಾ ಆಗಿದ್ದು ಎಲ್ಲಿ..? ವಿಪಕ್ಷ ನಾಯಕ ಸಿದ್ದರಾಮಯ್ಯ ಅವರನ್ನ ಕಟ್ಟಿಹಾಕಲು ಹಿಂದುಳಿದ ನಾಯಕನಿಗೆ ಕೆಪಿಸಿಸಿ ಅಧ್ಯಕ್ಷ ಡಿ.ಕೆ.ಶಿವಕುಮಾರ್ ಮಣೆ ಹಾಕಿದ್ದಾರೆ ಎನ್ನಲಾಗಿದೆ. ಹರಿಪ್ರಸಾದ್ಗೆ ಮೇಲ್ಮನೆ ವಿಪಕ್ಷ ಸ್ಥಾನ ಕೊಡಿಸುವಲ್ಲಿ ಸಕ್ಸಸ್ ಆಗಿದ್ದಾರೆ. ಬಣ ಜಗಳದಲ್ಲಿ ಹರಿಪ್ರಸಾದ್ಗೆ ಲಾಭ ಆದ್ರೆ, ಇಬ್ರಾಹಿಂ ಅತಂತ್ರ ಆಗಿದ್ದಾರೆ. ಈ ಆಟದಲ್ಲಿ ಸಿದ್ದರಾಮಯ್ಯ ಎಡವಿದ್ರೆ, ಡಿಕೆಎಸ್ ಬಳಗ ಗೆದ್ದು ಬೀಗಿದೆ ಅನ್ನೋ ಚರ್ಚೆ ರಾಜಕೀಯ ವಲಯದಲ್ಲಿ ಜೋರಾಗಿ ಕೇಳಿ ಬರ್ತಿದೆ. ಮೇಲ್ಮನೆಯಲ್ಲಿ ಚಾಕಚಕ್ಯತೆ ಪ್ರದರ್ಶಿಸಿದ ಡಿಕೆಎಸ್, ಅಹಿಂದರಾಮಯ್ಯ ವಿರುದ್ಧ ಸ್ಪಷ್ಟ ಮೇಲುಗೈ ಸಾಧಿಸಿದ್ದಾರೆ.. ಸಿದ್ದರಾಮಯ್ಯ ತಂತ್ರ ಉಲ್ಟಾ ಮಾಡಿದ್ರಾ ಕೆಪಿಸಿಸಿ ಅಧ್ಯಕ್ಷ? ಸದ್ಯ ರಾಜ್ಯ ಕಾಂಗ್ರೆಸ್ನಲ್ಲಿ ಹಮ್ಮುರಾಬಿ ಶಾಸನ ಚಾಲ್ತಿಯಲ್ಲಿದ್ದಂತೆ ಕಾಣಿಸ್ತಿದೆ. ಮುಯ್ಯಿಗೆ ಮುಯ್ಯಿ, ಏಟಿಗೆ ಎದಿರೇಟು ಪ್ರಯೋಗವಾಗ್ತಿದೆ. ಪ್ರಚಾರ ಸಮಿತಿಗೆ ತಮ್ಮ ಬಣದ ಎಂ.ಬಿ.ಪಾಟೀಲ್ ಕೂರಿಸಿ ಡಿಕೆಎಸ್ ಸ್ವಪ್ರಚಾರಕ್ಕೆ ಮರ್ಮಾಘಾತ ನೀಡಿ ಗೆಲುವಿನ ಸಂಭ್ರಮದಲ್ಲಿದ್ದ ಸಿದ್ದರಾಮಯ್ಯ, ಬಣಕ್ಕೆ ಕೆಲವೇ ಕ್ಷಣಗಳಲ್ಲಿ ಸುನಾಮಿ ಅಪ್ಪಳಿಸಿದ ಅನುಭವ ಆಗಿದೆ. ಆ ಕಂಪನಕ್ಕೆ ಇಡೀ ಸಿದ್ದರಾಮಯ್ಯ ಕ್ಯಾಂಪ್ ತತ್ತರಿಸಿದೆ. ಈ ಇಬ್ಬರು ಮದಗಜಗಳ ಚದುರಂಗ ದಾಳದಲ್ಲಿ ಬಲಿ ಆಗಿದ್ದು ಸದಾ ಬಸವಕೃಪಾ ವಚನ ಪಠಿಸುವ ಮುಸ್ಲಿಂ ನಾಯಕ ಸಿಎಂ ಇಬ್ರಾಹಿಂ ಎಂದು ಹೇಳಲಾಗುತ್ತಿದೆ. ಕೈಪಡೆಯ ಬಣ ಕಾಳಗದಲ್ಲಿ ಇಬ್ರಾಹಿಂ ಬಡಕೂಸಿನಂತೆ ಹಲುಬುವಂತಾಗಿದೆ. ಹೆಬ್ಬಯಕೆಗೆ ಆದ ಗಾಯದಿಂದ ಕಾಂಗ್ರೆಸ್ನ ಹೆಬ್ಬಾಗಿಲು ದಾಟಲು ಅಣಿ ಆಗಿದ್ದಾರೆ. ಅಷ್ಟಕ್ಕೂ ಈ ಅತಂತ್ರದ ಹಿಂದಿನ ರಣರೋಚಕ ಕಹಾನಿ ಏನು..? ಸಿದ್ದರಾಮಯ್ಯ ಹಣಿಯಲು ಡಿಕೆಎಸ್, ಹಿಂದುಳಿದ ಅಸ್ತ್ರ ಪ್ರಯೋಗ ಸಿದ್ದರಾಮಯ್ಯ ಹಣಿಯಲು ಡಿಕೆಎಸ್, ಹಿಂದುಳಿದ ಅಸ್ತ್ರ ಪ್ರಯೋಗಿಸಿದ್ದಾರೆ. ವಿಧಾನ ಪರಿಷತ್ನ ವಿಪಕ್ಷ ನಾಯಕನಾಗಿ ಹರಿಪ್ರಸಾದ್ ನೇಮಕ ಮಾಡಲಾಗಿದೆ. ಬಿ.ಕೆ ಹರಿಪ್ರಸಾದ್ಗೆ ವಿಪಕ್ಷ ನಾಯಕ ಸ್ಥಾನ ಕೊಡಿಸುವಲ್ಲಿ ಡಿಕೆಎಸ್ ಯಶಸ್ವಿ ಆಗಿದ್ದಾರೆ. ಹೈಕಮಾಂಡ್ಗೆ ಹರಿಪ್ರಸಾದ್ ಹೆಸರು ಡಿಕೆಎಸ್ ಶಿಫಾರಸು ಮಾಡಿದ್ದರು. ಆದರೆ, ಸಿಎಂ ಇಬ್ರಾಹಿಂಗೆ ಸ್ಥಾನ ಸಿಗಲಿ ಎಂದು ಯತ್ನಿಸಿದ್ದ ಸಿದ್ದರಾಮಯ್ಯಗೆ ಹಿನ್ನಡೆ ಆಗಿದೆ. ಈ ಮೂಲಕ ಸಿದ್ದರಾಮಯ್ಯಡಿಕೆಎಸ್ ಬಣ ಜಗಳದಲ್ಲಿ ನಷ್ಟ ಅನುಭವಿಸಿದ್ದು ಸಿ.ಎಂ ಇಬ್ರಾಹಿಂ. ಸಿದ್ದರಾಮಯ್ಯರಿಗೆ ಟಕ್ಕರ್ ಕೊಡಲು ಹರಿಪ್ರಸಾದ್ಗೆ ಡಿಕೆಎಸ್ ಮಣೆ ಹಾಕಿದ್ದಾರೆ ಅಂತ ಹೇಳಲಾಗ್ತಿದೆ. ಅಷ್ಟಕ್ಕೂ ಸಿದ್ದರಾಮಯ್ಯ ವಿರುದ್ಧ ಹಿಂದುಳಿದ ಅಸ್ತ್ರ ಪ್ರಯೋಗಿಸಿದ್ಯಾಕೆ..? ಸಿದ್ದರಾಮಯ್ಯ ವಿರುದ್ಧ ಬಿ.ಕೆ ಅಸ್ತ್ರ ಬಿಟ್ಟ ಡಿಕೆಎಸ್ ಅಸ್ತ್ರ 1 : ಹರಿಪ್ರಸಾದ್ಗೆ ಹೈಕಮಾಂಡ್ ಜೊತೆ ಉತ್ತಮ ಒಡನಾಟ ಅಸ್ತ್ರ 2 : ಬಿ.ಕೆ ನೆಟ್ವರ್ಕ್ ಲೆಕ್ಕ ಹಾಕಿ ಮೇಲ್ಮನೆ ವಿಪಕ್ಷ ನಾಯಕ ಸ್ಥಾನ ಅಸ್ತ್ರ 3 : ಹಿಂದುಳಿದ ವರ್ಗ ನಾಯಕನಿಗೆ ಪ್ರಬಲ ಸ್ಥಾನದ ಸಂದೇಶ ಅಸ್ತ್ರ 4 : ಬಿಲ್ಲವಈಡಿಗ ಸಮುದಾಯ ನಾಯಕರಾಗಿರುವ ಬಿಕೆಹೆಚ್ ಅಸ್ತ್ರ 5 : ಕರಾವಳಿ, ಮಲೆನಾಡಿನ ಪ್ರಬಲ ಸಮುದಾಯದ ಮತ ಲೆಕ್ಕ ದೆಹಲಿ ರಾಜಕಾರಣವನ್ನ ಅರಿದು ಕುಡಿದಿರುವ ಹರಿಪ್ರಸಾದ್ಗೆ ಹೈಕಮಾಂಡ್ ಜೊತೆ ಉತ್ತಮ ಒಡನಾಟ ಇದೆ. ಬಿ.ಕೆ ನೆಟ್ವರ್ಕ್ ಲೆಕ್ಕ ಹಾಕಿಯೇ ಮೇಲ್ಮನೆ ವಿಪಕ್ಷ ನಾಯಕನ ಸ್ಥಾನ ಕಲ್ಪಿಸಲು ಡಿಕೆಎಸ್ ಮನಸ್ಸು ಮಾಡಿದ್ದರು. ಮತ್ತೊಬ್ಬ ಹಿಂದುಳಿದ ವರ್ಗ ನಾಯಕನಿಗೆ ಪ್ರಬಲ ಸ್ಥಾನ ನೀಡಿದ ಸಂದೇಶ ರವಾನಿಸಲಾಗಿದೆ. ಬಿಲ್ಲವ, ಈಡಿಗ ಸಮುದಾಯ ನಾಯಕರಾಗಿರುವ ಬಿ.ಕೆ.ಹೆಚ್, ಕರಾವಳಿ, ಮಲೆನಾಡಿನ ಪ್ರಬಲ ಸಮುದಾಯದ ಮತದ ಲೆಕ್ಕ ಹಾಕಲಾಗಿದೆ. ಒಟ್ಟಾರೆ, ಕನಕಪುರದ ಕಲೆಗಾರನ ಈ ಕಲೆ, ಅಹಿಂದರಾಮಯ್ಯನಿಗೆ ಆಘಾತ ತರಿಸಿದೆ. ಸಿದ್ದರಾಮಯ್ಯ ವಿರುದ್ಧ ಹಿಂದುಳಿದ ವರ್ಗಗಳ ನಾಯಕನನ್ನೇ ಎತ್ತಿಕಟ್ಟಿ ಅವರನ್ನು ಮಣಿಸುವ ಮಹಾ ತಂತ್ರಗಾರಿಕೆ ಹೆಣೆದಿದ್ದಾರೆ. ಆದ್ರೆ, ತಂತ್ರಗಾರಿಕೆ ಸಿದ್ದರಾಮಯ್ಯ ಮಾಸ್ ಲೀಡರ್ಶಿಪ್ಗೆ ಎಷ್ಟರ ಮಟ್ಟಿಗೆ ಕೌಂಟರ್ ಆಗುತ್ತೆ ಅನ್ನೋದು ಕಾದು ನೋಡಬೇಕಿದೆ. ವಿಶೇಷ ವರದಿ: ವೀರೇಂದ್ರ, ಪೊಲಿಟಿಕಲ್ ಬ್ಯೂರೋ